**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՓԵՏՐՎԱՐԻ 16-Ի N 13-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

1. **Նախագծի ընդունման անհրաժեշտությունը**

ՀՀ Կոտայքի մարզի Աբովյան բազմաբնակավայր համայնքի 2024 թվականի համայնքի տարեկան աշխատանքային պլանի (այսուհետ՝ ՏԱՊ) փոփոխությունը կատարվել է՝ հիմք ընդունելով ՀՀ տարածքային կառավարման և ենթակառուցվածքների նախարարի 2024թ. հունվարի 25-ի N07-L հրամանով հաստատված «Աղբահանության և սանիտարական մաքրման կառավարման տեղական պլանների կազմման մեթոդական ուղեցույցը» և հաշվի առնելով «Աղբահանության և սանիտարական մաքրման մասին» ՀՀ օրենքի 4.4 հոդվածով նախատեսված՝ համայնքի ամենամյա աշխատանքային պլանի պարտադիր մաս կազմող աղբահանության և սանիտարական մաքրման կառավարման տեղական պլանի մշակման և ներդրման պահանջը։

«Աղբահանության և սանիտարական մաքրման կառավարման տեղական պլանի մշակումը նպատակաուղղված է համայնքի բոլոր բնակավայրերն աղբահանության և կոշտ թափոնների կառավարման ինտեգրված համակարգում ընդգրկմանը, աղբահանության ծառայությունների որակի գնահատման մեխանիզմների և ծառայությունների մատուցման ընթացքում վերահսկողության և մշտադիտարկման համակարգերի ներդրմանը։

1. **Կարգավորման նպատակը և ակնկալվող արդյունքը**

Նախագծի նպատակն է՝ բարելավվել տեղական մակարդակում աղբահանության և կոշտ թափոնների կառավարման գործընթացը՝ համահունչ աղբահանության ռազմավարության գերակայություններին։

1. **Նախագծի մշակման գործընթացում ներգրավված ինստիտուտները**

Նախագիծը մշակվել է Աբովյանի համայնքապետարանի աշխատակազմի կողմից:

1. **Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Նախագծի ընդունման դեպքում նախատեսվում է Աբովյան համայնքի ավագանու 2024 թվականի փետրվարի 16-ի N 13-Ա որոշմամբ հաստատված Աբովյան համայնքի 2024 թվականի տարեկան աշխատանքային պլանում կատարել լրացումներ։

1. **Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Նախագծի ընդունման դեպքում համայնքի բյուջեում եկամուտների և ծախսերի ավելացում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**